**Bod č.**

**Zastupiteľstvo Bratislavského samosprávneho kraja**

Materiál na rokovanie Zastupiteľstva

Bratislavského samosprávneho kraja

9. septembra 2022

**Návrh**

**na schválenie uzavretia zmluvy o budúcej nájomnej zmluve na časť parcely
č. 869/3 v k. ú. Chorvátsky Grob pre účel výstavby cyklotrasy, ako prípad hodný osobitného zreteľa**

Materiál predkladá: Materiál obsahuje:

Mgr. Juraj Droba, MBA, MA 1. Návrh uznesenia

predseda 2. Dôvodovú správu

Bratislavského samosprávneho kraja 3. Stanoviská komisií

 4. Prílohy

Zodpovední:

Ing. Patrícia Mešťan, MA

riaditeľka

Úradu Bratislavského samosprávneho kraja

JUDr. Matúš Šaray

vedúci právneho oddelenia

Úradu Bratislavského samosprávneho kraja

Spracovatelia:

JUDr. Matúš Šaray

vedúci právneho oddelenia

Mgr. Viliam Náčiniak

referent právneho oddelenia

Bratislava

september 2022

N á v r h u z n e s e n i a

**UZNESENIE č. ......../2022**

zo dňa 09. 09. 2022

Zastupiteľstvo Bratislavského samosprávneho kraja po prerokovaní materiálu

**A schvaľuje**

ako prípad hodný osobitného zreteľa, v zmysle ustanovenia § 9a ods. 9 písm. c) zákona č. 446/2001 Z. z. o majetku vyšších územných celkov v znení neskorších predpisov, ktorým je napĺňanie koncepcie územného rozvoja cyklotrás Bratislavského samosprávneho kraja vo vzťahu k Integrovanému dopravnému systému a významným bodom cestovného ruchu realizáciou stavby cyklotrasy v súbehu s regionálnou cestou III/1059: miestna cyklotrasa Monarská alej – Námestie Josipa Andriča, **uzavretie zmluvy o budúcej nájomnej zmluve na:**

* časť parcely registra „E“ č. 869/3 – zastavaná plocha a nádvorie o výmere 9146 m2

vedená Okresným úradom Senec, odborom katastrálnym, na LV č. 4733 v k. ú. Chorvátsky Grob, obec Chorvátsky Grob, okres Senec, vo výlučnom vlastníctve Bratislavského samosprávneho kraja, **pre budúceho nájomcu:**

**Obec Chorvátsky Grob,** Nám. Josipa Andriča 17, 900 25 Chorvátsky Grob, IČO: 00304760

s podmienkami:

* predmet budúceho nájmu - časť parcely registra „E“ č. 869/3 v súbehu s cestou III/1059 v rozsahu určenom geodetickým zameraním, ktoré bude vykonané pred vydaním stavebného povolenia,
* umiestnenie cyklotrasy musí situačne zohľadňovať budúce rozšírenie cesty III/1059, pričom v prípade potreby záberu okolitých pozemkov si majetkovoprávne vysporiadanie zabezpečuje budúci nájomca na vlastné náklady,
* budúci nájomca podpíše zmluvu o budúcej nájomnej zmluve do 120 dní od schválenia uznesenia Zastupiteľstvom Bratislavského samosprávneho kraja s tým, že ak v tejto lehote zmluvu nepodpíše, uznesenie stráca platnosť,
* nájomná zmluva bude uzavretá pred vydaním stavebného povolenia a až po presnom geodetickom zameraní, ktoré špecifikuje predmet budúceho nájmu,
* účel nájmu – výstavba, umiestnenie a užívanie cyklotrasy,
* nájom na dobu neurčitú,
* nájomné bude dohodnuté vo výške 1 €/rok,
* budúci nájomca je povinný projektovú dokumentáciu vo všetkých stupňoch predložiť na vyjadrenie Odboru dopravy BSK,
* podrobné podmienky k vydaniu stavebného povolenia stanoví Odbor dopravy BSK po doručení projektovej dokumentácie pre stavebné povolenie.

**B ukladá**

riaditeľke Úradu Bratislavského samosprávneho kraja zabezpečiť všetky právne úkony spojené s podpisom zmluvy o budúcej nájomnej zmluve a následným podpisom nájomnej zmluvy v zmysle podmienok špecifikovaných v časti A tohto uznesenia.

T: v zmysle textu

**D ô v o d o v á s p r á v a**

Obec Chrorvátsky Grob (ďalej len „žiadateľ“), požiadala Bratislavský samosprávny kraj (ďalej len „BSK“), ako výlučného vlastníka, o uzatvorenie zmluvy o budúcej nájomnej zmluve na časť parcely v k. ú. Chorvátsky Grob pre účely výstavby, umiestnia a užívania stavby cyklotrasy v súbehu s  cestou III/1059 trasa: miestna cyklotrasa Monarská alej – Námestie Josipa Andriča, ktorá je súčasťou prepojenia cyklotrás malokarpatskej a podunajskej oblasti s katastrom obce Chorvátsky Grob. Uzatvorenie budúcej nájomnej zmluvy je potrebné pre účely územného konania. Po uzatvorení zmluvy o budúcej nájomnej zmluve a vydaní územného rozhodnutia bude vypracovaná projektová dokumentácia, ktorá bude obsahovať geodetické zameranie budúcej cyklotrasy. Toto zameranie určí presný predmet nájomnej zmluvy.

Projekt cyklotrasy bude rešpektovať budúce šírkové usporiadanie cestného telesa a cyklotrasa bude umiestnená pozdĺž cesty, pričom s uvedenou cyklotrasou sa už počíta aj pri príprave nadchádzajúcej rekonštrukcie a rozšírenia cesty.

**Osobitný zreteľ:**

Samosprávny kraj sa pri výkone samosprávy stará o všestranný rozvoj svojho územia a o potreby svojich obyvateľov. Plánovaná cyklotrasa bude slúžiť zabezpečeniu potrieb obyvateľov a prispeje k zvýšeniu dopravnej mobility. Celkovo sa tak napĺňa koncepcia územného rozvoja cyklotrás Bratislavského samosprávneho kraja vo vzťahu k Integrovanému dopravnému systému a významným bodom cestovného ruchu.

Podľa § 9a ods. 9 písm. c) zákona č. 446/2001 Z. z. o majetku vyšších územných celkov v znení neskorších predpisov o nájmoch majetku vyššieho územného celku z dôvodu hodného osobitného zreteľa rozhodne zastupiteľstvo vyššieho územného celku trojpätinovou väčšinou všetkých poslancov; ustanovenia odsekov 1 až 3 a 5 až 7 § 9a zákona č. 446/2001 Z. z. v z. n. p. sa nepoužijú. Osobitný zreteľ musí byť zdôvodnený; zámer prenajať majetok týmto spôsobom je vyšší územný celok povinný zverejniť najmenej 15 dní pred schvaľovaním nájmu zastupiteľstvom na svojej úradnej tabuli a na svojej internetovej stránke, pričom tento zámer musí byť zverejnený počas celej tejto doby.

Na základe vyššie uvedených skutočností predkladáme Zastupiteľstvu BSK materiál na schválenie.

**Stanoviská komisií Zastupiteľstva BSK**

**Bod: Návrh na schválenie uzavretia zmluvy o budúcej nájomnej zmluve na časť parcely č. 869/3 v k. ú. Chorvátsky Grob pre účel výstavby cyklotrasy, ako prípad hodný osobitného zreteľa**

|  |  |  |  |  |
| --- | --- | --- | --- | --- |
| **Názov komisie** | **Stanovisko komisie k návrhu materiálu** | **Hlasovanie**  | **Akceptované / Neakceptované** | **Zapracované / Nezapracované** |
| Finančná komisia | Finančná komisia odporúča Zastupiteľstvu BSK prerokovať predložený materiál a schváliť v predloženej podobe. | PrítomníZaProtiZdržalNehlasoval | 66000 |  |  |
| Komisia dopravy | Komisia dopravy odporúča zastupiteľstvu BSK prerokovať a schváliť materiál v predloženej podobe. | PrítomníZaProtiZdržalNehlasoval | 99000 |  |  |
| Komisia zdravotníctva a sociálnych vecí | Komisia zdravotníctva a sociálnych vecí odporúča Zastupiteľstvu BSK uvedený materiál prerokovať a schváliť v predloženom znení. | PrítomníZaProtiZdržalNehlasoval | 1010000 |  |  |
| Komisia školstva, mládeže a športu | Komisia školstva, mládeže a športu odporúča Zastupiteľstvu BSK prerokovať predložený materiála schváliť v predloženej podobe.  | PrítomníZaProtiZdržalNehlasoval | 1212000 |  |  |
| Komisia životného prostredia, regionálneho rozvoja a územného plánovania | Materiál nebol prerokovaný, keďže komisia nebola uznášaniaschopná. | PrítomníZaProtiZdržalNehlasoval |  |  |  |
| Komisia európskych záležitostí, regionálnej spolupráce a cestovného ruchu  | KEZRSaCR odporúča zastupiteľstvu BSK prerokovať a schváliť predložený materiál. | PrítomníZaProtiZdržalNehlasoval | 66000 |  |  |
| Komisia kultúry | Komisia kultúry odporúča Zastupiteľstvu BSK uvedený materiál prerokovať a schváliť v predloženej podobe. | PrítomníZaProtiZdržalNehlasoval | 77000 |  |  |
| Komisia majetku, investícií a verejného obstarávania | Komisia majetku, investícií a verejného obstarávania odporúča Zastupiteľstvu BSK prerokovať predložený materiál a schváliť v predloženej podobe. | PrítomníZaProtiZdržalNehlasoval | 44000 |  |  |